Fra 1925 til 1926 var han formann i Cigararbeidernes forening i Oslo. Han ledet også en langvarig streik ved Tiedemanns Tobakksfabrikk, der kampen mot streikebryteri var hard. I forbindelse med konflikten ble Liljedahl dømt til 90 dagers fengsel for «overfald paa en arbeidsvillig under optøierne» ved fabrikken. Da han slapp ut etter soningen ble han hyldet av tobakksarbeiderne på justisbygningens trapp.